|  |  |  |
| --- | --- | --- |
| **A logo with blue and yellow stars  Description automatically generated, Picture** | **A blue flag with yellow stars  Description automatically generated, Picture** | A red sign with white text  Description automatically generated |

2025 birželio 2 d.

**„Citadele“ bankas Baltijos šalių įmonėms skirs iki 138 mln. vertės lengvatinių paskolų**

* **Baltijos šalių įmonėms numatoma skirti iki 138 mln. eurų lengvatinių paskolų.**
* **EIF garantijos leis „Citadele“ bankui teikti paskolas įvairiems Baltijos šalių verslams.**
* **Šis susitarimas yra „InvestEU“ programos dalis, kuri padidins darbo vietų skaičių, konkurencingumą ir investicijas visame Baltijos regione.**

**Finansavimas Baltijos šalių verslui: kam jis skirtas ir kokio dydžio?**

„Citadele“ banko paskolos, kurių bendra suma sieks iki 100 mln. eurų, bus skirtos smulkiajam ir vidutiniam verslui visose Baltijos šalyse. Mikroįmonės, t. y. turinčios mažiau nei 10 darbuotojų, galės pasinaudoti iki 38 mln. eurų finansavimo galimybe.

Šiuo metu mikroįmonės vaidina svarbų vaidmenį Baltijos šalių ekonomikoje – Estijoje jos sudaro 95 proc., Latvijoje – 93 proc., o Lietuvoje – 95 proc. visų įmonių. Paskolų gavėjams bus taikomos palankios sąlygos – mažos palūkanos bei sumažinti arba net visai nereikalaujami užstato ir pradinio įnašo reikalavimai.

Europos investicijų fondas yra Europos investicijų banko (EIB) grupės dalis. Šį susitarimą pavyko įgyvendinti pasinaudojus Europos Komisijos išleista „InvestEU“ programa.

**Bendros pastangos ir atsakomybė neapibrėžtumo laikais**

„Mūsų parama Baltijos šalių įmonėms didina darbo vietų skaičių, palengvina naujų investicijų pritraukimą ir stiprina vietinių įmonių konkurencingumą ekonominio neapibrėžtumo bei tarptautinės prekybos iššūkių laikais. Tai puikus pavyzdys, kaip Europos šalių bendradarbiavimas gali atverti naujas investavimo galimybes net mažiausioms įmonėms“, – teigė EIF generalinė direktorė  Marjut Falkstedt.

Šis finansinis įsipareigojimas rodo itin svarbų mažų ir vidutinių įmonių vaidmenį viso regiono ekonomikoje.

„Vidutinės, mažos ir labai mažos įmonės yra itin svarbios Baltijos šalių ekonomikai ir tapatybei. Jos dažnai atliepia regioninių bendruomenių poreikius, kuria naujas darbo vietas, skatina inovacijas ir taip gerina bendrą ekonominę situaciją šalyje. Ši programa padės jaunoms įmonėms pereiti finansavimo barjerą ir atvers galimybes naujiems plėtros planams. Tikimės, kad tai ženkliai prisidės prie bendro ekonominio augimo visame Baltijos šalių regione“ , – pabrėžė  Rūta Ežerskienė, „Citadele“ banko generalinė direktorė.

Pagal susitarimą su EIF, „Citadele“ bankas per trejus metus turės suformuoti paskolų portfelį, o didžiausia individualaus finansavimo suma sieks 1 mln. eurų. Bankas, įgyvendindamas skolinimo procesą, įmonėms teiks konsultacinę pagalbą.

**Daugiau informacijos**

**EIF:**

Europos investicijų fondas yra Europos investicijų banko (EIB) grupės dalis. Pagrindinė jo misija – remti Europos smulkųjį ir vidutinį verslą (SVV), padedant jiems gauti finansavimą. EIF kuria ir plėtoja šio rinkos segmento rizikos ir augimo kapitalo, garantijų bei mikrofinansavimo priemones. Pagrindiniai Europos Sąjungos politikos tikslai, kuriuos EIF stengiasi įgyvendinti, apima **konkurencingumo didinimą ir augimo skatinimą, inovacijų ir skaitmenizacijos plėtojimą, socialinės gerovės užtikrinimą, žmogiškojo kapitalo ir įgūdžių ugdymą bei klimato ir aplinkos tvarumo palaikymą.** EIF ir „Citadele” bendradarbiavo ir anksčiau: 2022 m. EIB grupė suteikė kapitalo lengvatų „Citadele“ bankui, kuris skirs 460 mln. eurų vertės lengvatinių paskolų ir lizingo sutarčių Baltijos šalių įmonėms.

**„InvestEU“ programa:**

„InvestEU“ programa suteikia ES svarbų ilgalaikį finansavimą, pasitelkdama lėšas, skirtas tvariam ekonomikos atsigavimui. Ji taip pat skatina investicijas į Europos žaliąjį kursą ir skaitmenizaciją. „InvestEU“ programos dėka investicinių projektų finansavimas tampa efektyvesnis ir lankstesnis. Programą sudaro trys dalys: „InvestEU“ fondas, „InvestEU“ konsultacinis centras ir „InvestEU“ portalas.

**„Citadele**“ **grupė:**

„Citadele“ grupė siekia modernizuoti finansų sektorių ir plėsti finansavimo galimybes asmenims bei įmonėms visose Baltijos šalyse. Be tradicinių bankininkystės paslaugų, „Citadele“ siūlo pažangiausius technologinius sprendimus – modernią mobiliąją programėlę, bekontakčius ir momentinius mokėjimus, inovatyvias funkcijas, tokias kaip sąskaitos atidarymas naudojant asmenukę (angl. „selfie“), mokėjimo žiedus ir mokėjimus mobiliuoju numeriu. Įmonėms siūlomos pažangios paslaugos, tokios kaip nuotolinis sąskaitos atidarymas, „Citadele“ telefono POS kortelių priėmimo programėlė ir „Klix“ universalus elektroninės komercijos įrankis. „Citadele” banko centrinė būstinė įsikūrusi Latvijoje taip pat valdo dukterinius filialus Lietuvoje ir Estijoje.